วันที่ 14 มิถุนายน 2567 เวลา 06.28 น. ผู้แจ้งได้พบเห็นชายผู้อยู่อาศัยในหมู่บ้านรัชธานี 10 คู้บอน 27 แยก 10 แขวงท่าแร้ง เขตบางเขน กรุงเทพมหานคร และเดินออกมาจากหมู่บ้านโดยมือได้ถือขยะขนาดเล็ก เดินผ่านมาหน้าบ้านเลขที่ 81/9 ซอยคู้บอน27 แยก 10 แขวงท่าแร้ง เขตบางเขน กรุงเทพฯ แล้วมือขาวได้โยนทิ้งขยะที่ถนนสาธารณะข้างทาง ตามภาพนิ่งและภาพเคลื่อนไหวที่ส่งประกอบการแจ้งนี้ จุดที่ทิ้งบริเวณตรงข้ามหน้าบ้านเลขที่ 81/9 ซอยคู้บอน27 แยก 10 แขวงท่าแร้ง เขตบางเขน กรุงเทพฯ ซึ่งเป็นความผิดตาม พ.ร.บ. รักษาความสะอาดฯ และตาม พ.ร.บ. รักษาความสะอาดฯ มาตรา 51 ผู้พบเห็นผู้กระทำความผิดตาม พ.ร.บ. รักษาความสะอาดฯนี้ ถือเป็นผู้เสียหาย และผู้เสียหาย(ผู้แจ้ง)ประสงค์ขอส่วนแบ่งค่าปรับกึ่งหนึ่งด้วย แล้วทางเจ้าหน้าที่เทศกิจเขตบางเขน ได้เคยอ้างว่า ได้ประชาสัมพันธ์ ตักเตือน หมู่บ้านรัชธานี 10 แล้ว แสดงว่าการทิ้งขยะครั้งนี้ เป็นการแสดงถึงความท้าทายกฎหมาย และอำนาจรัฐ 
               ตามพระราชบัญญัติรักษาความสะอาดและความเป็นระเบียบเรียบร้อยของบ้านเมือง มาตรา 44 ให้อำนาจเจ้าพนักงานท้องถิ่นและพนักงานเจ้าหน้าที่มีอำนาจหน้าที่ (2) สอดส่องและกวดขันไม่ให้มีการฝ่าฝืนพระราชบัญญัตินี้โดยเคร่งครัด เหตุยอดแจ้งผู้กระทำความผิดไม่ลดลง สาเหตุมาจากสำนักงานเขตบางเขนไม่จับปรับจริง หรือปรับจริงแต่ค่าปรับจำนวนเงินน้อยไป หรือได้แต่แค่ตักเตือน และสำนักงานเขตบางเขนไม่มีความสามารถยับยั้งให้ไม่มีผู้ลักลอบกระทำความผิดได้ ถ้าเป็นลักษณะเช่นนี้ผมเตรียมฟ้องคดีต่อศาล ข้อหาปล่อยปละละเลยไม่สอดส่องและกวดขันไม่ให้มีการฝ่าฝืนพระราชบัญญัตินี้โดยเคร่งครัด